**SECUNDA**

*Elena Spiridon*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai bătut în geam

ca un clopot ce-şi pierde

secunda;

buimaică m-am trezit

căutând printre amintirile

reci;

am simţit

cum se prelinge-n tot corpul

roua,

fecunda,

şi-aprinde scânteia-n cărbunii uitaţi

ce-i credeam stinşi pe veci.

Se-nalţă iar focul

şi-n dans se-mpletesc vise

pentru rugul iubirii;

la lumina lui voi picta anotimpul meu;

voi alege culorile pure,

ce dau srăluciri clipei...

şi-i plac lui Dumnezeu.

Privesc cerul cum se luminează,

cum umbre călătoare

se-ascund în mormânt,

tabloul e gata,

e bun pentru ramă;

poţi să-l simţi

în adieri de vânt?